**OSAKASSOPIMUS - LUNASTUSILMOITUS (neutraali)**

Dokumenttipohja tehty neutraalista näkökulmas­ta tilanteeseen, jossa ICT-firman osakas luopuu osakkuudestaan firmassa yhteisymmärryksessä muiden osakkaiden kanssa ja firma ostaa omia osakkeitaan eli luopuvan osakkaan osakkeet. Jäljellejäävät osakkaat ilmoittavat/sopivat, että he eivät käytä osakassopimuksen mukaista lunastusoikeuttaan ja ainoa ostaja luopujan osakkeille on yhtiö itse.

Dokumenttipohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä dokumenttipohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#  *Draft 0.1– \_\_.\_\_.20\_\_*

**ICT OY**

# Ilmoitus, että lunastusoikeutta ei käytetä Olli Osakkaisen osakemyynnissä yhtiölle

1. **Asian tausta**

Olli Osakkainen (010163-007B) päättää työskentelynsä ICT Oy:ssä 9.5.20\_\_. Tästä johtuen Olli Osakkainen, luopuu osakkuudestaan ICT Oy:ssä.

Luopuminen toteutetaan siten, että ICT Oy ostaa kaikki Olli Osakkaisen omistuksessa olevat ICT Oy:n osakkeet erillisen kauppakirjan ehtojen mukaan.

1. **Lunastusoikeutta ei käytetä**

ICT Oy:n muut osakkaat hyväksyvät, että ICT Oy ostaa omia osakkeitaan Olli Osakkaiselta kauppakirjan ehtojen mukaisesti. Lisäksi tämän dokumentin allekirjoituksella ICT Oy:n osakkaat ilmoittavat, että ne eivät käytä osakassopimuksen xx kohdan mukaista lunastusoikeuttaan.

Tämä ilmoitus on laadittu kuutena (6) identtisenä kappaleena, joista yksi jää kullekin ICT Oy:n osakkaalle ja yksi ICT Oy:lle.

**Espoossa 9. päivänä toukokuuta 20\_\_**

**Osakas Ykkönen Osakas Kakkonen**

**Osakas Kolmonen Osakas Nelonen**

**Osakas Vitonen ICT Oy**